Sciant omnes quod ego Manasses Dei gratia Lingonensis [Episcopus] dedi et concessi Ecclesie sancti Stephani Diuionensi, Ecclesiam de Autreio cum appenditiis eius, et Ecclesiam sancti Iohannis de Pontailler cum appendiciis eius, perpetuo possidendam, ita ut Abbati sancti Stephani, ad arbitrium suum, praedictarum redditus Ecclesiarum libere et quiete liceat ordinare et post obitum capellanorum, alios sicut decet, Lingonensi Episcopo praesentatione, substituere, saluis tamen per omnia Lingonensis Ecclesie justitiis et sinodis et saluis capellanorum missionibus, portionibus. Donationis huius testes sunt Guiardus capellanus meus, Lambertus de Barro, Milo de Rubeo Monte, Philippus de Belismo, socii mei et Canonici Lingonenses, Rodulphus de Ourgis, Durandus de Tilicastro, Canonici Diuionenses. Actum est ab Incarnatione Domini M. C. LXXXI°.